open-index/open-wikipedia-markdown huggingface dataset:
Jan Jalutsi

**Jan Jalutsi** (aiemmin **Jan Stefan Moilanen**, s. 1962 Kirkkonummi) on suomalainen rikollinen.  Ensimmäisen vankilatuomionsa Jan Jalutsi sai 24-vuotiaana. Hän istui tuomioitaan useissa suomalaisissa ja ruotsalaisissa vankiloissa, ja myös karkasi melkein kaikista. 

Media nimesi hänet Pohjoismaiden tunnetuimmaksi vankikarkuriksi ja vaarallisimmaksi mieheksi. Pahoinpitelyihin saati henkirikoksiin hän ei kuitenkaan koskaan syyllistynyt. Jalutsi on toiminut sekä vankeusaikanaan että vapaudessa vankien aseman parantamisen hyväksi ja nuorten rikoskierteen ehkäisemiseksi. Jalutsi sanoo uuden sukunimensä olevan yhdistelmä sanoista Jatimatic ja Uzi. Jalutsin mukaan hänellä on todettu ADHD ja hän puhuu kuutta eri kieltä..

Jalutsin rikoskierre alkoi vuonna 1985. Hän on opiskellut kirjoittamista Oriveden opiston etäopistossa.

## Teokset
* 
* 
* *Tarinoita matkasellistä 2.* Helsinki: Crime Time, 2013 .

## Lähteet
HMS Courageous

**HMS Courageous** tai **** on ollut viiden Britannian kuninkaallisen laivaston aluksen nimenä.

*HMS Courageux (1761) 74-tykkinen kolmannen luokan linjalaiva
*HMS Courageux (1799) 32-tykkinen fregatti
*HMS Courageux (1800) 74-tykkinen kolmannen luokan linjalaiva
*HMS Courageous (50) Courageous-luokan kevyt taisteluristeilijä
*HMS Courageous (S50) Churchill-luokan sukellusvene
Kerroslista

**Kerroslista** on rakennuksen julkisivussa oleva pinnasta ulkoneva, vaakasuora rakenneosa, joka jakaa pinnan osiin. Tämä kapea ja pitkänomainen osa ulottuu yleensä nurkasta nurkkaan ja saattaa kiertää koko rakennuksen ympäri. Kerroslistan poikkileikkaus on yleensä profiloitu ja lista on usein suojattu sateelta yläpuolisella viistolla kerroslistapellillä eli kerrosvesipellillä. Lista voi olla samalla korkeudella kuin sisäpuolinen eri kerrosten välinen välipohja, mutta aina näin ei ole. Kerroslistaa käytetään puisissa, rapatuissa ja tiilisissä julkisivuissa. Korkeassa puuseinässä kerroslistan käyttö vähentää pystylaudoituksessa tarvittavien jatkosten määrää. Rapatussa rakennuksessa kerroslista tehdään laastista ja profiili muotoillaan märkään laastiin kaavainta pintaa pitkin vetämällä. Tiiliseinässä kerroslista on joko tiilipintainen tai laastilla peitetty. Puuseinässä laudoitusvyöhykkeiden välisen kerroslistan materiaalina on puu, jonka yläsivu on tavallisesti sahattu viistoksi veden poisjohtamiseksi, ellei listaa ole suojattu pellillä.

## Lähteet
* http://www.julkisivu.com/hernesaari/hernetyoaik.htm
* Taidehistorian sanasto
Pelin henki

**Pelin henki** voi viitata ainakin seuraaviin asioihin:
**[[Pelin henki (vuoden 1971 elokuva)|Pelin henki]]* (*Bloomfield*), Richard Harrisin ohjaama elokuva vuodelta 1971
**[[Pelin henki (vuoden 1987 elokuva)|Pelin henki]]* (*House of Games*), David Mamet’n ohjaama elokuva vuodelta 1987
**[[Pelin henki (vuoden 2000 elokuva)|Pelin henki]]* (*Reindeer Games*), John Frankenheimerin ohjaama elokuva vuodelta 2000
**[[Pelin henki (vuoden 2012 elokuva)|Pelin henki]]* (*Game Change*),  Jay Roachin ohjaama elokuva Sarah Palinista vuodelta 2012
**[[Pelin henki (televisiosarja)|Pelin henki]]* (*The Name of the Game*), yhdysvaltalainen vuosina 1968–1971 tehty televisiosarja
**[[Pelin henki (albumi)|Pelin henki]]*, Esko Rahkosen albumi vuodelta 1975.
Chuck Garric

**Chuck Garric** on yhdysvaltalainen basisti, joka on soittanut L.A. Gunsissa, Diossa ja Turdissa. Garric soittaa nykyään Eric Singer Projectissa ja Alice Cooperissa.
Nick Laird

**Nicholas ”Nick” Laird** (s. 1975 Cookstown, Tyrone, Pohjois-Irlanti) on kirjailija, prosaisti ja runoilija. Hän on opiskellut Cambridgen yliopistossa Sidney Sussex Collegessa. Hän työskenteli kuusi vuotta asianajotoimisto Allen & Overyssa Lontoossa, mutta irtisanoutui keskittyäkseen kirjoittamiseen. Hän on ollut vuodesta 2004 naimisissa kirjailija Zadie Smithin kanssa.

Hän on kirjoittanut kaksi palkittua runokokoelmaa *To a Fault* ja *On Purpose* sekä yhden proosateoksen *Utterly Monkey*.

## Lähteet

## Aiheesta muualla
*How I Write - Nick Laird, *Untitled Books*
*'It's nothing to do with me' Guardian profile/interview of Nick Laird.
*Mr and Mrs Smith Interview by the Daily Telegraph.
*Nick Laird Biography, courtesy of British Council Arts.
*Lad Lit  Interview on WNYC's Leonard Lopate Show. 
*John Redmond Reviews "To a Fault" 
*Utterly Monkey, by Nick Laird PopMatters book review.
*"Cuttings," by Nick Laird
*Nick Laird: "The Bearhug" 
*Michiko Kakutani reviews Utterly Monkey, by Nick Laird
Peukkula

**Seikkailupuisto Peukkula (ent. Viherlaakso)** oli vuosina 1997-2015 toiminut satu- ja seikkailupuisto Jyväskylässä Jyväsjärven lähellä. Viherlaakso perustettiin 1997 entisen Ympäristökeskus Kammin tiloihin, ja sen vetonauloja olivat Hilarius-hiiri ja Noita Nokkonen. Parhaimmillaan Viherlaakson kävijämäärä oli yli 30 000, ja se työllisti kesäisin noin 30 henkeä. Hilarius hiiren kehittänyt Marja-Liisa Mattila luopui kehittämästään lastenhahmosta terveydellisistä syistä vuonna 2007 ja myi brändin Suomen Metrotuotanto Oy:lle. Samassa yhteydessä tuotantoyhtiö purki yhteistyön Viherlaakson kanssa. 

Vuonna 2008 Jyväskylän kaupunki ja Fortum myivät Viherlaakson toiminnan, ja uusi omistaja muutti puiston nimen Peukkulaksi. Peukkulan toiminta jakaantui kolmeen toiminta-alueeseen: sisäleikkipuistoon, ulkoleikkipuisto Temppulaaksoon sekä Satukylään. Peukkulan toiminta loppui tammikuussa 2015.

## Peukkulan toiminta
### Sisäleikkipuisto
Sisäpuiston salissa olivat käytettävissä toimintarata, pomppulinnat, pienten lasten leikkialue, keinuautomaatit, auto sekä piirustusnurkkaus. Satupolun leikkihuoneita olivat Kyläkauppa Pikku Penni, Noita Nokkosen köksä, prinsessa Vivianin teehuone, merirosvo Arpinaaman konttuuri, Linnan Tontun nikkarointinurkkaus sekä Peukkula Kino. Jokaisena lauantaina satuhahmot vauhdittivat lasten leikkejä. Talvella sisäpuistossa palveli Hilla Café, jossa tarjoiltiin perinteisiä kahvilaherkkuja.  

### Tapahtumia
Peukkulassa järjestettiin ympäri vuoden erilaisia tapahtumia. Teemapäivistä tunnetuimpia olivat prinsessa- ja merirosvopäivät sekä noita Nokkosen Halloween juhla: Kurpitsajuhla. Jyväskylän alueen yritykset ja järjestöt järjestivät myös omia teemapäiviään Peukkulassa.

### Ulkoleikkipuisto Temppulaakso
Ulkopuisto oli avoinna keväästä syksyyn sään salliessa. Ulkopuiston aktiviteetteinä olivat krokorata, pomppulinnat, trampoliinit, polkuautot, pelialue, nikkarointiapaja, leluliiteri sekä Peukkulan linna.

Leluliiterissä olivat tarjolla perinteiset pihapelit ja mm. puujalat, joita voi lainata ja joiden kanssa voi viettää yhteistä aikaa koko perheen kesken. 

### Satukylä
Satukylää asuttivat Peukkulan satuhahmot. Punaisessa Jepulassa asuivat Peukkis Peukalopotti pikkusiskonsa Pinnin kanssa, kun taas naapurin kiviluolassa asuivat Natro- ja Putro-peikot. Satukylänraitin varrelta löytyivät myös prinsessa Vivianin vaaleanpunainen Marenki-koti, noita Nokkosen jännittävä Mörskä, Kekko Keksijän putki sekä Merirosvo Arpinaaman laiva, Amanda. Kesäkaudella Satukylän asukkaat järjestivät monipuolista ohjelmaa lapsille ja aikuisille koko päivän. Peukkulan vieraille tarjottiin puistokonsertti, pihateatterin lasten näytelmä sekä lukuisia musiikki- ja satutuokioita sekä vauhdikkaampia seikkailuja. 

Satukylässä palveli kesäisin Villa Café, jossa tarjoiltiin jäätelöannoksia sekä kahvilatuotteita.

### Ruokailu
Peukkulan päärakennuksessa sijaitsi ravintola Eväsherkku. Eväsherkun valikoimaan kuuluivat salaattipöydän antimet sekä hampurilais- sekä makkarabaariateriat. Eväsherkku oli avoinna koko kesän.

## Lähteet

## Aiheesta muualla
* Peukkulan kotisivut
*
Sirkat

**Sirkat** (Gryllidae) on yksi suorasiipisten lahkoon kuuluvista heimoista. Sirkkoja tunnetaan noin 900 lajia. Sirkat ovat kaikkiruokaisia. Sirkat voivat puraista myös ihmistä, todennäköisesti kuitenkin rikkomatta ihoa. Heimon ainoa Suomessa säännöllisesti tavattava laji on kotisirkka (*Acheta domesticus*).

Sirkat ovat kaikkiruokaisia ja voivat heikon ravintotilanteen yllättäessä syödä myös omia lajitovereitaan. Täysikasvuiset sirkkakoiraat houkuttelevat naaraita sirittävällä äänellä, joka syntyy eläimen hangatessa siipiään vastakkain.

Sirkkoja käytetään useiden lemmikkieläinten ruokana. Tätä tarkoitusta varten kasvatetaan kotisirkan lisäksi ainakin kenttäsirkkaa (*Gryllus campestris*), kaksitäpläsirkkaa (*Gryllus bimaculatus*) sekä jamaikankenttäsirkkaa (*Gryllus assimilis*).

Eri sirkkalajeja käytetään myös laajalti mallilajeina tieteellisessä tutkimuksessa, kuten käyttäytymisekologiassa ja elinkiertopiirretutkimuksessa. 


## Lähteet
*Luonnontieteellinen keskusmuseo: Sirkkojen luokittelu ja levinneisyys

### Viitteet

## Aiheesta muualla
*Laji.fi: Sirkat (''Gryllidae'')
*ITIS: Gryllidae
Euraasian laatta

**Euraasian laatta** on Maan litosfääriin kuuluva mannerlaatta, joka kelluu astenosfäärin päällä. Euraasian laatta kattaa Euraasiasta melkein koko Euroopan ja suurimman osan Aasiaa aina Kaakkois-Aasiaa myöten, mutta ei Intian niemimaata tai Lähi-itää. 

Aasiassa Intian laatta työntyy Euraasian laattaa päin ja Tyynenmeren laatta työntyy laatan alle. Atlantilla Euraasian ja Pohjois-Amerikan laatta erkanevat toisistaan.

## Lähteet
Kalvön

**Kalvön** on Emäsalon länsipuolella sijaitseva saari, joka kuuluu Porvoon kaupunkiin. Sen pinta-ala on 225 hehtaaria, pituus 2&nbsp;500 metriä ja leveys 1&nbsp;300 metriä. Saaren korkein kohta kohoaa noin 33 metriä meren pinnan yläpuolelle. Se sijaitsee saaren kaakkoisosassa. Kalvönillä asui vuonna 2009 kolme vakituista asukasta. Samana vuonna siellä oli yli 120 vapaa-ajan asuntoa ja yli 480 vapaa-ajan asukasta.

## Lähteet
Ketjukäyrä

**Ketjukäyrä** eli **ketjuviiva**, **köysiviiva** tai **katenaari** () on hyperbolisen kosinin kuvaaja. Nimensä käyrä on saanut siitä, että kahden tukipisteen varaan ripustettu taipuisa ketju () tai köysi asettuu tämän käyrän muotoiseksi.

## Yhtälö

Ketjukäyrän yhtälö on

:y = a \, \cosh \left ({x \over a} \right ) = {a \over 2} \, \left (e^{x/a} + e^{-x/a} \right ),

missä \cosh merkitsee hyperbolista kosinia.  Käyrä leikkaa y-akselin pisteessä *(0,a)*, jossa funktiolla on minimi tai maksimi riippuen siitä, onko a positiivinen vai negatiivinen.

Yleisemmässä tapauksessa, jossa käyrän maksimi- tai minimikohta ei välttämättä sijaitse y-akselilla vaan mielivaltaisessa pisteessä  (\alpha, a + \beta), yhtälö voidaan esittää muodossa

:y = a \cosh \frac{x-\alpha}{a} + \beta = {a \over 2}   (e^{(x-\alpha)/a} + e^{-(x-\alpha)/a}) + \beta .

Kun ketjukäyrä esittää ketjun tai köyden muotoa, parametrien *a*, \alpha ja \beta arvot määräytyvät tietyistä reunaehdoista, joita tavallisimmin asettavat ketjun tai köyden pituus sekä sen kiinnityspisteiden sijainnit.

## Ominaisuuksia

Koska hyperbolinen kosini on parillinen funktio, ketjukäyrä sen kuvaajana on symmetrinen y-akselin suhteen. 

Ketjukäyrä muistuttaa muodoltaan paraabelia, erityisesti y-akselin läheisyydessä. Tämä johtuu siitä, että hyperbolisella kosinilla on Taylorin sarjakehitelmä:

:\cosh x = 1 + \frac {x^2} {2!} + \frac {x^4} {4!} + \frac {x^6} {6!} + \cdots = \sum_{n=0}^\infty \frac{x^{2n}}{(2n)!}

Kun x on pieni, sarjakehitelmän muut paitsi kaksi ensimmäistä termiä ovat erittäin pieniä ja käyrän yhtälö voidaan pyöristää muotoon 

:y = 1 + \frac {x^2} {2}

tai yleisemmässä tapauksessa

:y = a + \frac {x^2} {2 a},

minkä yhtälön kuvaaja on paraabeli. Kun x on arvoltaan kaukana nollasta, ketjukäyrä nousee kuitenkin huomattavasti nopeammin kuin tämä paraabeli.

### Kaaren pituus

Ketjukäyrän kaaren pituus y-akselilta pisteeseen (x, a cosh (x/a)) on 

s = a \, \sinh \left({x \over a} \right),

missä funktio *sinh* on hyperbolinen sini.

## Lähteet

## Aiheesta muualla
Deidt

**Deidt** oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun vuosina 1950, 1951 ja 1952. Talli saavutti yhteensä 11 pistettä ja kaksi palkintosijaa, jotka tulivat avauskilpailusta Bill Hollandin ja Mauri Rosen ajamina. Samassa kilpailussa myös Tony Bettenhausen sai keskeytyksestään huolimatta 1 pisteen. Deidt autolla voitettiin Indianapolis 500 kilpailu vuosina 1947-49 Mauri Rosen ja Bill Hollandin ajamina. 

## Formula 1 -saavutukset

**Palkintosijat**

**Paalupaikat**

**Nopeimmat kierrokset**

## Huomioita

## Lähteet

*
Lesovsky

**Lesovsky** oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kausilla 1950–53, ja 1956-60. Tallin paras sijoitus oli Johnny Thomsonin 1959 ajama kolmas sija. Thomson ja Duane Carter keräsivät tallille yhteensä 11 MM-pistettä (Formula 1 -sarjan valmistajien mestaruustaistelusta  lähtien 7 MM-pistettä).

## Formula 1 -saavutukset

**Palkintosijat**

**Paalupaikat**

**Nopeimmat kierrokset**

## Huomioita

## Lähteet
* 

## Viitteet
Dôn

**Dôn** on Walesin kelttiläisessä mytologiassa äitijumalatar, Belin puoliso ja Arianrhodin, Gwydionin, Gilfaethwyn, Gofannonin sekä Amaethonin äiti. Hänen vastineensa Irlannissa on jumalatar Danu.

## Lähteet
Pyhän Hengen ritarikunta

**Pyhän Hengen ritarikunta** () oli Ranskan kuningaskunnan arvokkain kunniamerkkejä myöntänyt ansioritarikunta. Ranskan kuningas Henrik III perusti vuoden 1578 viimeisenä päivänä *L’ordre et milice du benoît Saint-Esprit* -nimisen kunniamerkkiritakunnan. Se sai nimensä viittauksena helluntaihin, Pyhän Hengen vuodattamisen päivään, jolloin Henrik III kruunattiin Ranskan kuninkaaksi.

Ritarikunnan suurmestarina toimi Ranskan kuningas. Ritarikuntaa jaettiin kolmeen luokkaan:

*  kirkolliset ritarit (8 henkilöä)
*  upseerit (4 henkilöä)
*  ritarit (100 henkilöä)

Ritarikunnan jäsenten tuli olla katolisia ja aatelisia vähintään 3. sukupolvesta lähtien, sekä vähintään 35-vuotiaita. Hallisijasuvun jäsenille riitti 16 vuoden ikä ja hallitsijan pojat vastaanottivat kunniamerkin täyttäessään 12 vuotta. Kaikkien Pyhän Hengen ritarien oli kuuluttava myös Pyhän Mikaelin ritarikuntaan. Tämän vuoksi ritaria kutsuttiin usein yhdistetyllä nimellä *Kuninkaallisten ritarikuntien ritari*, *Chevalier des Ordres du Roi*. Vaikka ritarikunnan jäsenyys oli periaatteessa varattu ainoastaan korkeimmalle ranskalaiselle ylhäisölle, myönsi kuningas Henrik IV rajatun määrän kunniamerkkejä myös ulkomaisille, ja jopa ei-katolisille monarkeille.

Ranskan suuren vallankumouksen aikana vuonna 1791 Pyhän Hengen ritarikunta lakkautettiin, mutta perustettiin uudelleen Bourbon-restauraation myötä  uonna 1814. Tällöin muun muassa Venäjän keisari Aleksanteri I palkittiin ritarikunnan kunniamerkillä. Kuningas Ludvig Filip lakkautti ritarikunnan uudelleen noustuaan valtaistuimelle  vuonna 1830.

Pyhän Hengen ritarikunta jäi kuitenkin toimimaan hallitsijasukuun sidottuna, dynastisena ritarikuntana, jonka kunniamerkkejä lukuisat myöhemmät Ranskan kruununtavoittelijat ovat kantaneet. Nykyisin sen suurmestarina toimii *Hänen Kuninkaallinen Korkeutensa Pariisin kreivi*.

## Lähteet
Tapio Korhonen

**Tapio Korhonen** (s. 1944) on avaruusoptiikkaan erikoistunut tutkija, joka työskentelee optiikan alalla Turun yliopiston Tuorlan observatoriossa ja johtamassaan Opteon-yrityksessä Piikkiössä. Koulutukseltaan hän on filosofian lisensiaatti.

Korhonen nousi julkisuuteen toukokuussa 2009, jolloin hänen tähän asti vaativin työkohteensa nousi kiertoradalle Ariane 5 -kantoraketilla. Hänen kahdeksassa kuukaudessa vuonna 2005 valmistamansa avaruuspeili toimi kiertoradalla Euroopan avaruusjärjestön (ESA) Herschel-avaruusobservatiossa, jonka toiminta-aika oli lähes 4 vuotta. 2018 laukaistiin ESAn ADM-Aeolus-kaukokartoitussatelliitti, jonka peilit on hiottu Opteonilla. 

Korhonen rakensi ensimmäiset kaukoputkensa lapsena 1950-luvulla, jolloin avaruuden tutkimus eli alkuaikaansa. Pian hän oli jo hionut valmiiksi ensimmäisen oman peilikaukoputkensa. Hän aloitti avaruusalan opinnot ja meni myöhemmin tähtitieteilijäksi Tuorlan observatorioon, jossa hän keskittyi avaruusoptiikan tutkimusalaan. Korhosen ensimmäinen suuri toimeksianto oli 2,5-metrisen peilin valmistus yhteispohjoismaiseen NOT (Nordic Optical Telescope) -observatorioon, joka sijaitsee La Palmalla Kanariansaarilla. La Palmalla on lisäksi kaksi muuta hänen tekemäänsä peiliä ja maailman suurimmalla linssiobjektiivilla varustettu aurinkoteleskooppi. Yksi peili on myös Etelä-Amerikan Chilessä, ja myös kiertoradalla on yksi jo ennen Herschelin sinne saapumista.

Korhosen mukaan on nimetty asteroidi eli pikkuplaneetta 2988 Korhonen. Hän on naimisissa, ja liitosta on kaksi lasta. Kirjailija Riku Korhonen on Tapio Korhosen poika. Korhonen sai Lundin yliopiston kunniatohtorin arvon 1.6.1990.

## Lähteet
Karjala-kustantamo

**Karjala-kustantamo** () on Petroskoissa Venäjällä toimiva valtiollinen kirjankustantamo. Sen edeltäjä on Leningradissa ja Petroskoissa 1920- ja 1930-luvuilla toiminut Kustannusliike Kirja, joka vuonna 1937 muutettiin *Karjalan valtion kustannusliikkeeksi* (ven. Карельское государственное издательство, *Karelskoje gosudarstvennoje izdatelstvo*; lyhenne Каргосиздат, *Kargosizdat*). Vuonna 1940 nimeksi tuli *Karjalais-Suomalaisen SNT:n valtion kustannusliike* (ven. Государственное издательство КФССР, *Gosudarstvennoje izdatelstvo KFSSR*), vuonna 1956 *Karjalan ASNT:n valtion kustannusliike* (ven. Государственное издательство КАССР, *Gosudarstvennoje izdatelstvo KASSR*) ja vuonna 1964 *Karjalan kirjakustantamo* (ven. Карельское книжное издательство, *Karelskoje knižnoje izdatelstvo*). Nykyisen nimensä kustantamo sai vuonna 1969.

Neuvostoliiton aikana Karjala-kustantamo julkaisi yhteiskunnallista, tieto-, kauno-, lasten- ja oppikirjallisuutta venäjän ja suomen sekä myöhemmin myös karjalan ja vepsän kielillä. Suomessa kirjojen maahantuojana toimi Kansankulttuuri Oy. 1960-luvun alkuun saakka kustantamo julkaisi suomeksi myös venäjästä käännettyä poliittista ja kaunokirjallisuutta, mutta myöhemmin tehtävä siirtyi Moskovassa toimineille vieraskielisen kirjallisuuden kustannusliikkeille (Progress, Raduga ym.). Suomenkielisen kirjallisuuden osalta Karjala-kustantamon tehtäväksi jäi Karjalan tasavallan kirjailijoiden teosten ja oppikirjojen julkaiseminen. Erityistä huomiota kiinnitettiin venäjänkieliseen kotiseutukirjallisuuteen sekä Karjalan kansojen suullisen kansanperinteen julkaisuihin.

1980–1990-lukujen vaihteessa Karjala tuotti vuosittain yli sata kirjaa, joiden yhteinen painosmäärä oli yli viisi miljoonaa kappaletta. 1990-luvulla toiminta supistui. Nykyään kustantamo julkaisee 10–15 kirjaa vuodessa. Suomen-, karjalan- ja vepsänkielisen kirjallisuuden painaminen on siirtynyt etupäässä Periodika-kustantamon tehtäväksi.

## Lähteet

## Aiheesta muualla
* Izdatelstvo ”Karelija”
Herrasmiesliiga (albumi)

**Herrasmiesliiga** on samannimisen lahtelaisen rap-yhtyeen 21. lokakuuta 2006 ilmestynyt ensimmäinen albumi, jonka julkaisi Löyly-Viihde-levy-yhtiö.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Albumin arvostelu Tuoreetplatat -sivustolla 

## Lähteet
Raymond Moody

**Raymond Moody** (s. 30. kesäkuuta 1944) on yhdysvaltalainen psykologi ja lääkäri. Hänet tunnetaan kuolemanrajakokemuksiin kohdistuvan tutkimuksen pioneerina. Paitsi lääketiedettä ja psykologiaa, hän opiskeli Virginian yliopistossa myös filosofiaa, josta sai filosofian tohtorin arvon vuonna 1969. 

Moodyn kirja *Life After Life* (1975) sai aikaan kasvanutta mielenkiintoa kuolemanrajakokemuksia kohtaan. Ilmiön tutkimus yleistyi kirjan julkaisun jälkeen, ja vuonna 1978 perustettiin International Association for Near-Death Studies. Vuonna 2012 hän julkaisi muistelmansa *Paranormal: My Life in Pursuit of the Afterlife.* Muistelmissaan hän kertoo omasta kuolemanrajakokemuksestaan, jonka hän sai yritettyään itsemurhaa 1991. 

## Lähteet

## Aiheesta muualla
* Viralliset sivut
Betty Eadie

**Betty J. Eadie** (14. helmikuuta 1942 Nebraska, Yhdysvallat) on yhdysvaltalainen kirjailija. Hän on kirjoittanut kuolemanrajakokemuksista, ja erityisesti hänet tunnetaan teoksesta *Embraced by the Light* (1992), jossa hän kuvaa omaa kuolemanrajakokemustaan vuodelta 1973. Nebraskassa syntynyt Eadie on taustaltaan alkuperäisamerikkalainen ja skottilais–irlantilainen.

## Lapsuus ja elämä
Eadie syntyi Valentinen päivänä 1942 Nebraskassa Yhdysvalloissa. Hänen äitinsä on lakotaintiaaneihin kuuluva alkuperäisamerikkalainen ja hänen isänsä puolelta hän on skottilais–irlantilaista sukua. Eadie oli seitsemäs kymmenestä lapsesta. Hänen vanhempansa erosivat pian sen jälkeen kun hän meni St. Francisin intiaanien kouluun lähellä Rosebudin Sioux reservaattia. Koulu oli katolinen sisäoppilaitos ja siellä oli myös kuusi hänen sisaristaan. Hän lähti koulusta 15-vuotiaana ja meni naimisiin. Hän kuitenkin erosi hyvin pian miehestään vuonna 1957. Hän meni naimisiin uudestaan Joseph L. Eadien kanssa. Heillä on kahdeksan lasta yhdessä sekä lukuisia lasten lapsia.

## Kuolemanrajakokemus
Vuonna 1973 marraskuussa Eadie meni rutiinileikkaukseen jonka jälkeen hän kertoo kuolleensa ja käyneensä kotonaan tarkistamassa että kaikki on hyvin. Hän palasi kuolemanrajakokemuksestaan fyysiseen ruumiiseensa. Myöhemmin hän kertoi ystävilleen ja tuttavilleen siitä. Hän kävi myös puhumassa saattohoidossa olevien syöpäpotilaiden kanssa kertoen näille kokemuksistaan. Isänsä kuoleman jälkeen hän alkoi kirjoittamaan kirjaa *Embraced by the Light* joka julkaistiin vuonna 1992. Kirjasta tuli myyntimenestys ja se pysy yli kaksi vuotta The New York Timesin Best Sellers - listalla. Kirjaa on käännetty useille kielille ja se on myös julkaistu suomeksi nimellä *Valon syleilyssä*.

## Suomeksi julkaistu
* 

## Lähteet

## Aiheesta muualla
* 
* 
*
Putoamisliike

**Putoamisliike** on kappaleen liikettä painovoimakentän vallitessa kohti painovoimakeskusta. Putoamisliike voi olla joko vapaata putoamista tai esimerkiksi ilmanvastuksen jarruttamaa putoamista.

Maapallon pinnalla putoamiskiihtyvyys on noin g = 9,81 m/s2. Tämä tarkoittaa sitä, että lähellä maanpintaa vapaassa pudotuksessa kappaleen putoamisnopeus lisääntyy yhden sekunnin aikana määrän 9,81 m/s.  Maanpinnan läheisyydessä vapaa putoamisliike on tasaisesti kiihtyvää liikettä. Tarpeeksi korkealta pudottaessa saavutetaan kuitenkin ilmanvastuksen takia rajanopeus.

## Vapaa putoaminen

Vapaassa putoamisessa ilmanvastusta ei ole ja alkunopeus on nolla. Lisäksi oletetaan, että putoamiskiihtyvyys pysyy vakiona, vaikka todellisuudessa sen arvo riippuu etäisyydestä painovoimakeskuksesta.

*y putoamismatka, määritellään positiivinen suunta pudotuspisteestä kohti painovoimakeskusta
*t putoamisaika
*v putoamisnopeus
*v_k keskimääräinen putoamisnopeus
*a putoamiskiihtyvyys

*Putoamisnopeus ajan t kuluttua

:v=at \,\! 

*Paikka ajan t kuluttua, kun paikka alussa määritellään y=0

:y = \frac{1}{2} a t^2

*Putoamisnopeus matkan y kuluttua

:v = \sqrt{2ay}

*Keskimääräinen putoamisnopeus matkalle y

:v_k = \frac{\sqrt{2ay}}{2}

*Matkaan y kulutettu putoamisaika

:t = \frac{\sqrt{2ay}}{a}

## Putoaminen, jos alkunopeus on tiedossa

Putoaminen, jos alkunopeus on tiedossa, ilmanvastus nolla.

*v_0 alkunopeus, kohti maata

* jos alkunopeus on ylöspäin, kahden termien välinen + vaihdettava miinukseksi

*Putoamisnopeus ajan t kuluttua 

:v=v_0+at \,\! 

*Paikka ajan t kuluttua, kun paikka alussa määritellään y=0

:y = v_0t+\frac{1}{2} a t^2

*Putoamisnopeus matkan y kuluttua

:v = \sqrt{ v_0^2 + 2ay}

## Katso myös
*Heittoliike

## Lähteet

## Aiheesta muualla
My Prerogative

**My Prerogative** on Bobby Brownin vuonna 1988 levyttämä kappale, joka nousi tammikuussa 1989 Billboard Hot 100 -listan ykkössijalle.

## Britney Spearsin versio

Cover-versio kappaleesta oli Britney Spearsin ensimmäinen single kokoelmaalbumilta ''Greatest Hits: My Prerogative''. Single nousi ykköseksi mm. Suomessa, Italiassa, Norjassa ja Irlannissa.

### Listasijoitukset

## Lähteet
Paulina James

**Paulina James** (s. 29. lokakuuta 1986) on yhdysvaltalainen pornonäyttelijä, joka aloitti uransa vuonna 2006. Hän on ollut kolmesti ehdolla AVN Awardin saajaksi. Keväällä 2008 hän ilmoitti pitävänsä vuoden tauon raskauden johdosta.

## Lähteet

## Aiheesta muualla
* 
* Paulina James Online Fanclub
Diffuusori

**Diffuusori** () on ajoneuvon rakenteellinen osa, jolla lisätään aerodynaamista pitoa. Osaa käytetään pääosin urheiluautoissa. Etenkin autourheilussa diffuusorilla pyritään saavuttamaan kilpailuetua kasvavien mutkanopeuksien kautta. Diffuusori voidaan liittää ajoneuvoon myös puskurin osana. Diffuusori käyttää hyväkseen Bernoullin lakia.

Aerodynaaminen pito syntyy kun diffuusorin avulla kehitetään alipaine ajoneuvon alle. Normaalisti alipaine syntyy ajoneuvon taakse, sillä ajoneuvo nopeassa liikkeessä ollessaan syrjäyttää edestään ilmaa. Ilmamassasta osa menee ajoneuvon alustan kautta nopeammin kuin päältä ja sivuilta. Mitä suuremman alipaineen diffuusori muodostaa ajoneuvon alle, niin sitä tehokkaammin myös ajoneuvo painautuu kohti ajopintaa. Riittävän tehokkaalla aerodynamiikalla onkin mahdollista saada ajoneuvo painautumaan esimerkiksi tunnelin kattoa vasten, kun vauhtia on riittävästi.

Suurin hyöty diffuusoreista saadaankin ajoneuvoissa, joiden pohjan ja maanpinnan väli on mahdollisimman pieni.

Vuonna 2009 diffuusorit nousivat esiin Formula 1 -autourheilusarjan yhteydessä, kun niiden sallittuja teknisiä rajoja ei ollut kirjattu selkeästi sääntöihin. Diffuusorit nousivat kilpailullisesti ratkaisevaan osaan F1-sarjassa, kun Brawn GP -talli oli kehittänyt niin sanotun *tupladiffuusorin*, joka auttoi heitä menestymään. Tupladiffuusorit kuitenkin kiellettiin F1-sarjassa kaudella 2011.

## Katso myös
*Downforce

## Esimerkkejä diffuusoreista

Image:Corvette C6.R Atlanta esses.jpg|Takadiffuusori takana puskurissa.
Image:TF109 rear detail.jpg|Formula 1 auton takadiffuusori.(Toyota TF109)
Image:2013 IAA DSC02024 DxO (9879145825) (2).jpg|Takadiffuusori rekisterikilven alapuolella.

## Lähteet
Torgny Lindgren (numismaatikko)

**Torgny Lindgren** (1905–1984) oli Ruotsin valtionpankin virkamies ja numismaatikko. Hän oli pankkivaltuutettu vuosina 1955–1968 ja toimi Ruotsin numismaatikkojen yhdistyksen puheenjohtajana 1953–1961.

## Teokset
*"Suomen yhteisen-cansan suuremmaxi wakuudexi" : tutkielma valtakunnan säätyjen pankin seteleissä käytetystä suomen kielestä, Suomen pankin taloustieteellinen tutkimuslaito. 1963.
*Suomenkieli yhteisessä valtakunnassa ; [Finska språket i det gemensamma riket]. Norden-yhdistys 1980.
*Banko- och riksgäldsrevisionerna 1782–1807, (väitöskirja)

## Lähteet
Raision aikuiskoulutuskeskus Timali

**Rasekon aikuisopisto Timali** on Raisiossa toimiva Raision seudun koulutuskuntayhtymään (Raseko) kuuluva ammatillista aikuiskoulutusta tarjoava oppilaitos. Timalin nimi muuttui 1. tammikuuta 2016 organisaatiouudistuksen myötä **Raision aikuiskoulutuskeskus Timalista** Rasekon aikuisopisto Timaliksi ja se koordinoi Rasekon näyttötutkintotoimintaa. Timali tarjoaa ammatillista koulutusta alueen yrityksille ja yhteisöille. Rasekon oma oppisopimustoimisto, Raision oppisopimustoimisto järjestää oppisopimuskoulutusta.

Timalin kokonaisopiskelijamäärä vuonna 2014 oli 546, perustutkinnon opiskelijamäärä 154 ja vuoden aikana kirjoilla olleiden opiskelijoiden määrä 1968. Timalin tilojen kerrosala on 3995 neliömetriä.

## Koulutusalat
* Myynti ja markkinointi
* Taloushallinto ja toimistoala
* Yrittäjyys ja johtaminen
* Ravitsemis- ja palveluala
* Sosiaali- ja terveysala
* Tieto- ja viestintätekniikka
* Tekniikka
* Käsi- ja taideteollisuusala
* Maahanmuuttajakoulutukset

## Tutkinnot
Timalissa voi suorittaa tutkinnon näyttötutkintona ja saada virallisen todistuksen. 

**Myynti ja markkinointi**
* Liiketalouden perustutkinto, asiakaspalvelun ja myynnin oa.
* Myynnin ammattitutkinto
* Markkinointiviestinnän ammattitutkinto, markkinointiassistentin oa. ja visuaalisen markkinoijan oa.
* Kaupan esimiehen erikoisammattitutkinto

**Toimistotyö ja taloushallinto**
* Liiketalouden perustutkinto, talous- ja toimistopalvelujen oa.
* Sihteerin ammattitutkinto
* Taloushallinnon ammattitutkinto

**Yrittäjyys**
* Yrittäjän ammattitutkinto
* Yritysneuvojan erikoisammattitutkinto
* Yritysjohtamisen erikoisammattitutkinto

**Ravitsemuspalvelut**
* Hotelli-, ravintola- ja catering-alan perustutkinto
* Ravintolakokin ammattitutkinto
* Suurtalouskokin ammattitutkinto
* Tarjoilijan ammattitutkinto
* Kotityöpalvelujen ammattitutkinto

**Tieto- ja viestintätekniikka**
* Tietojenkäsittelyn perustutkinto, datanomi
* Tietojenkäsittelyn ammattitutkinto
Tekniikka
* Tuotekehittäjän erikoisammattitutkinto
**Sosiaali- ja terveysala**
* Sosiaali- ja terveysalan perustutkinto, lähihoitaja
**Käsi- ja taideteollisuusala**
* Käsi- ja taideteollisuusalan perustutkinto, artesaani
* Käsityöntekijän ammattitutkinto
* Käsityöntekijän erikoisammattitutkinto
* Seppäkisällin ammattitutkinto
* Seppämestarin erikoisammattitutkinto

## Toimialue
Timalin henkilöstö toimii pääasiallisesti Varsinais-Suomessa. Kaupan alan tutkintoihin valmistavaa koulutusta voi suorittaa osittain tai kokonaan verkko-opintoina.

## Lähteet

## Aiheesta muualla
*Timali
Litiumalumiinihydridi

**Litiumalumiinihydridi** (LiAlH4) on litiumin, alumiinin ja vedyn muodostama ioniyhdiste. Litiumalumiinihydridi on voimakas pelkistin ja sitä käytetäänkin orgaanisten yhdisteiden pelkistämiseen. Lisäksi yhdistettä voidaan käyttää orgaanisten yhdisteiden kuivaamiseen.

## Ominaisuudet
Huoneenlämpötilassa litiumalumiinihydridi on ulkomuodoltaan valkoisia kiteitä. Aine liukenee eettereihin kuten dietyylieetteriin (~40&nbsp;g/100&nbsp;g, 25&nbsp;°C) ja tetrahydrofuraaniin (13&nbsp;g/100&nbsp;g, 25&nbsp;°C). Se on hygroskooppistə ja hajoaa hitaasti kosteassa ilmassa tai korkeissa lämpötiloissa. Veden kanssa litiumalumiinihydridi reagoi hyvin voimakkaasti muodostaen litiumhydroksidia, alumiinihydroksidia ja vetykaasua.
:LiAlH4  +  4 H2O   →  LiOH  +  Al(OH)3  +  4 H2

Myös aineen reaktiot alkoholien ja karboksyylihappojen kanssa ovat eksotermisia ja voimakkaita. Selluloosaa sisältävät materiaalit voivat itsesyttyä joutuessaan kosketuksiin litiumalumiinihydridin kanssa.

## Valmistus
Litiumalumiinihydridiä voidaan valmistaa litiumhydridin ja alumiinikloridin reaktiolla. Lisäksi sivutuotteena syntyy litiumkloridia.
:4 LiH + AlCl3 → LiAlH4 + 3 LiCl

Toinen tapa valmistaa ainetta on natriumalumiinihydridin metateesi. Natriumista, alumiinista ja vedystä valmistetaan natriumalumiinihydridiä korkeassa lämpötilassa ja paineessa. Natriumalumiinihydridi reagoi litiumkloridin kanssa eetteriliuoksessa muodostaen litiumalumiinihydridiä ja natriumkloridia.
:Na + Al + 2 H2 → NaAlH4
:NaAlH4 + LiCl → LiAlH4 + NaCl

## Käyttö pelkistimenä
Litiumalumiinihydridi on voimakkaampi pelkistin kuin niin ikään usein pelkistimenä käytetty natriumborohydridi. Litiumalumiinihydridi pystyy pelkistämään alkoholeiksi muun muassa aldehydit, ketonit, karboksyylihapot, esterit, happoanhydridit ja asyylikloridit. Ainetta voidaan käyttää myös typpeä sisältävien yhdisteiden pelkistämiseen. Tällöin amidit, nitriilit ja alifaattiset nitroyhdisteet pelkistyvät amiineiksi. Sen sijaan aromaattisista nitroyhdisteistä syntyy atsoyhdisteitä.

Kuva:LAH_rxns.png|

rect 5 12 91 74 alkoholi
rect 82 178 170 240 epoksidi
rect 121 9 193 69 alkoholi
rect 337 1 414 60 alkoholi
rect 458 55 526 117 alkoholi
rect 170 151 234 210 aldehydi
rect 141 259 207 279 nitriili
rect 135 281 196 300 amidi
rect 128 311 204 366 amiini
rect 264 268 339 334 karboksyylihappo
rect 457 362 529 413 alkoholi
rect 381 255 433 273 atsidi
rect 469 244 525 269 amiini
rect 321 193 401 242 esteri
rect 261 141 320 203 ketoni

desc none


Toisinaan alumiinikloridia käytetään lieventämään litiumalumiinihydridin pelkistystehoa. Tämä on tarpeen muun muassa silloin, kun pelkistettävässä yhdisteessä on liittyneenä jokin halogeeniatomi. Esimerkiksi metyyli-3-bromipropanaatin pelkistys litiumalumiinihydridillä johtaa propanoliin, kun taas käytettäessä alumiinikloridia litiumalumiinihydridin lisäksi tuotteena syntyy 3-bromipropanolia.

## Lähteet
Caleb Followill

**Anthony Caleb Followill** (s. ) on yhdysvaltalainen rocklaulaja. Hän on Kings of Leonin laulaja ja kitaristi. Yhtyeen muita jäseniä ovat hänen veljensä Nathan ja Jared Followill ja serkku Matthew Followill.
Andreas Dackell

**Lars Andreas Dackell** (s. 29. joulukuuta 1972 Gävle, Ruotsi) on ruotsalainen jääkiekkoilija ja olympiavoittaja, joka pelasi urallaan Elitserienissä ja NHL:ssä. Elitserienissä hän edusti vain Brynäsiä, jossa pelasi yli 500 runkosarjaottelua ja voitti Ruotsin-mestaruuden. NHL:ssä hänen joukkueensa olivat Ottawa Senators ja Montréal Canadiens. Dackell edusti Ruotsia kolmesti MM-kilpailuissa ja kerran olympialaisissa.

## Ura
Dackell on Gävle GIK:n kasvatti. Hän pelasi ensimmäiset Elitserien-pelinsä kaudella 1990–1991 Brynäsissä, jossa pelasi kevääseen 1996. Dackell teki kevään 1993 finaalien ratkaisumaalin Brynäsin voittaessa Ruotsin mestaruuden. Ottawa Senators varasi Dackellin 6. kierroksella vuonna . Hän siirtyi heti NHL-varauksensa jälkeen Ottawa Senatorsiin ja murtautui heti tulokaskaudellaan kokoonpanoon tehden myös 31 (12+19) pistettä. Dackell teki kaudella 1998–1999 yhden kauden piste-ennätyksensä 50 pisteellään. Kesäkuussa 2001 hänet kaupattiin Montréal Canadiensiin vaihdossa kahdeksannen kierroksen varausvuoroon.

Toukokuussa 2004 Dackell palasi Brynäsiin. Kaudeksi 2008–2009 hänet valittiin joukkueen kapteeni. Dackell pelasi Brynäsissä kauteen 2011–2012, jolloin hän ilmoitti joutuvansa lopettamaan uransa polvivamman takia. Dackell oli ollut runkosarjan aikana vamman takia sivussa 39 pelistä. Pudotuspeleissä hän pelasi muutamassa ottelussa, mutta kesken Brynäsin välieräsarjan hän ilmoitti, että hänen polvensa ei kestä enää pelaamista.

## Maajoukkue

Dackellilla on takanaan kolmet MM-kilpailut (1994 (pronssia), 1995 (hopeaa) ja 1996) sekä Lillehammerin talviolympialaiset 1994, joista hän voitti olympiakultaa.
## Tilastot

## Lähteet

## Aiheesta muualla
*
*
*
*
Akvaviitti (kirja)

**Akvaviitti** (*Norrlands akvavit*) on ruotsalaisen kirjailijan Torgny Lindgrenin proosateos, joka ilmestyi vuonna 2007. Sen kustansi Norstedt. Teoksen suomennos ilmestyi 2009. Sen suomensi Liisa Ryömä ja kustansi Tammi.

Teoksen päähenkilö on saarnamies Olof Helmersson, joka palaa kotiseudulleen Västerbotteniin 50 vuoden jälkeen. Hän palaa kertomaan, että Jumalaa ei olekaan, niille jotka on aikoinaan käännyttänyt, ja pyytämään anteeksi. "Kaikki sukupolveni ihmiset ovat menettäneet uskonsa siihen, mihin aikoinaan uskoivatkin", perustelee Lindgren.

## Lähteet
Kuratointi

**Kuratointi** tarkoittaa sisällön keräilyä uudeksi sisältöyksiköksi. Kuratointia voidaan kutsua myös suodattamiseksi tai harkituksi keräilyksi, sillä järkevästi tehty keräily antaa yleisölle mahdollisuuden saada sisällöstä irti merkitystä. Hyvin kuratoitu sisältö vastaa kysymyksiin ”miten tätä sisältöä voi käyttää” ja ”mikä tässä sisällössä on tärkeintä”. 

Kuraattori myös luo uutta sisältöä, joiden avulla jo olemassa oleva sisältö saa uudenlaista valoa. Esimerkkinä tällaisesta kuratoinnista on Ylen elävä arkisto: se ei palveluna koostu sattumanvaraisesta arkistomateriaalista vaan se on toimitettu kokonaisuus, jossa esitellylle sisällölle annetaan asiayhteys eli konteksti.

## Sosiaalinen kuratointi
Verkkoympäristö ja sosiaalisen median työkalut mahdollistavat sen, että yleisö pystyy esimerkiksi linkittämällä, twiittaamalla tai suosittelemalla kertomaan tutuilleen tai seuraajilleen merkityksellisinä pitämistään mediasisällöistä. Tätä toimintaa kutsutaan sosiaaliseksi kuratoinniksi.

## Lähteet
* 
* 
*
Salibandyliigan kausi 2009–2010

**Kausi 2009–2010** oli salibandyliigan 24. kausi. Hallitseva mestari oli helsinkiläinen SSV, joka myös uusi mestaruutensa. Edelliskauteen verrattuna uutena joukkueena oli OLS eli Oulun Luistinseura. Runkosarja alkoi 26. syyskuuta ja päättyi 26. helmikuuta.

## Runkosarja

Runkosarjan voitti helsinkiläinen Erä. Lappeenrantalainen NST putosi suoraan kaudeksi 2010–2011 I-divisioonaan. Vantaalainen AC HaKi ja Oulun Luistinseura joutuivat liigakarsintoihin. Pistepörssin voitti Nokian KrP:n Henri Johansson, joka teki 26 ottelussa 38 maalia ja 19 maaliin johtanutta syöttöä keräten yhteensä 57 pistettä.

## Pudotuspelit
### Puolivärierät
Puolivälieräparit valittiin suorassa televisiolähetyksessä. Ensimmäisenä pääsi valitsemaan runkosarjan voittanut Erä, joka valitsi vastustajakseen Nokian KrP:n. Toisena valinnut SSV valitsi vastustajakseen Happeen, kolmantena valinnut Classic valitsi Oilersin ja runkosarjan neljännelle sijalle sijoittuneelle Kooveelle jäi jäljelle SPV.

#### Erä – Nokian KrP

Otteluparista Erä välieriin otteluvoitoin 3–0.

#### SSV – Happee

Otteluparista SSV välieriin otteluvoitoin 3–0.

#### Koovee – SPV

Otteluparista SPV välieriin otteluvoitoin 1–3

#### Classic – Oilers

Otteluparista Classic välieriin otteluvoitoin 3–2.

### Välierät
#### Erä – SPV

Erä finaaliin otteluvoitoin 3–0.

#### SSV – Classic

SSV finaaliin otteluvoitoin 3–0.

### Pronssiottelu ja finaalit
#### Pronssiottelu: Classic – SPV

Pronssiottelu pelattiin yhdestä voitosta Classicin ja SPV:n välillä. SPV voitti vieraissa maalein 3–7, ja palkittiin pronssisin mitalein.

#### Finaalit

SSV voitti Suomen mestaruuden otteluvoitoin 2–3.

## Salibandyliigan joukkueet 2009–2010

## Katso myös
* Naisten Salibandyliigan kausi 2009–2010

## Lähteet

## Aiheesta muualla
* Miesten salibandyliiga
Parthemius

**Parthemius** tai **Parthenius** (k. 548) oli frankkien kuninkaan Teodebert I:n hallituskaudella Austrasian major domus eli käskynhaltija. Parthemius oli epäsuosittu, koska hän vaati lahjuksia. Teodebertin kuoltua häntä alettiin vainota. Parthemius pakeni erääseen kirkkoon, mutta kaupunkilaiset löysivät hänet ja kivittivät kuoliaaksi.

Parthemius oli keisari Avituksen ja Limogesin piispan Ruriciuksen lapsenlapsi. Hänen oppilaansa oli major domus Gogo, joka ylistää häntä *epistolae Austrasicaessa*.

## Lähteet
Pyhän Mikaelin ritarikunta

**Pyhän Mikaelin ritarikunta** () oli Ranskan kuningaskunnan korkea-arvoinen kunniamerkkejä myöntänyt ansioritarikunta. Ranskan kuningas Ludvig XI perusti Arkkienkeli Mikaelin mukaan nimetyn ritarikunnan elokuussa 1469. Ritareiden, joita saattoi olla enintään 36, oli vannottava uskollisuudenvala suurmestarille, joka oli hallitsija itse. Jäsenkiintiöstä luovuttiin sittemmin uskonsotien aikana 1560. 

Pyhän Hengen ritarikunnan perustamisen myötä Pyhän Mikaelin ritarikunta väistyi arvoasteikossa toiselle sijalle. Kuningas Ludvig XIV:n 1665 vahvistamien uusien sääntöjen mukaan Pyhän Mikaelin ritareiksi nimitettiin erityisesti kirjailijoita, taiteilijoita ja hallintovirkamiehiä. Kunniamerkkiä kannettiin pääsääntöisesti ketjun sijasta mustassa nauhassa:

*  ritarikunnan nauha

Ranskan suuren vallankumouksen aikana 1791 ritarikunta lakkautettiin, mutta kuningas Ludvig XVIII perusti sen uudelleen 1816. Tuolloin ritarien lukumäärä rajattiin sataan, johon ei kuitenkaan sisältynyt ulkomaalaiset, eikä Pyhän Hengen ritarit, jotka edelleen automaattisesti olivat myös Pyhän Mikaelin ritareita. Ritarikunta lakkautettiin virallisesti uudelleen Pyhän Hengen ritarikunnan tavoin Heinäkuun vallankumouksen myötä 1830.

Myöhemmin Pyhän Mikaelin ritarikunta on kuitenkin jatkanut toimintaansa, hallitsijasukuun (Bourbonien vanhempi haara) sidottuna, dynastisena ritarikuntana. Dynastisen ritarikunnan suurmestari on *Hänen Kuninkaallinen Korkeutensa Pariisin kreivi*. Uusia ritareita on nimitetty harvakseltaan, ainakin 1930-luvulta 1980-luvulle.

## Lähteet
Filippiinit kesäolympialaisissa 1936

**[[Filippiinit]]** osallistui **[[Kesäolympialaiset 1936|Berliinin kesäolympialaisiin 1936]]** 28 urheilijan joukkueella. Maan ainoan mitalin näissä olympialaisissa saavutti Miguel White, joka voitti yleisurheilussa miesten 400 metrin aitajuoksun pronssimitalin. Kisojen mitalitilastossa Filippiinit sijoittui jaetulle 30. sijalle.

## Mitalistit
### Pronssia
*Miguel White — Yleisurheilu, miesten 400 m aitajuoksu

## Joukkue
### [[Ammunta kesäolympialaisissa 1936|Ammunta]]
**50 m vapaapienoiskivääri, makuu**
*Martin Gison
*Otoniel Gonzaga
 
**50 m pistooli**
*Martin Gison
*Otoniel Gonzaga

**25 m olympiapistooli**
*Martin Gison

### [[Koripallo kesäolympialaisissa 1936|Koripallo]]
Filippiinien koripallojoukkue voitti otteluistaan neljä ja hävisi yhden. Lopputuloksissa joukkue oli viides.
***Pelaajat**:
**Charles Borck
**Jacinto "Jumping Jack" Ciria Cruz
**Franco Marquicias
**Primitivo Martinez
**Jesus Marzan
**Amador Obordo
**Bibiano Ouano
**Ambrosio Padilla 
**John Worrell
**Fortunato Yambao
***Päävalmentaja**: Dionisio "Chito" Calvo

### [[Nyrkkeily kesäolympialaisissa 1936|Nyrkkeily]]
**-50,8 kg**
*Felipe Nunag
**-53,5 kg**
*Oscar de Larrazabal
**-57,2 kg**
*Felipe Gabuco
**-61,2 kg**
*José Padilla, Jr.
**-66,7**
*Simplicio de Castro

### [[Paini kesäolympialaisissa 1936|Paini]]
**Vapaapaini**
*Enrique Jurado

### [[Uinti kesäolympialaisissa 1936|Uinti]]
**100 m vapaauinti**
*Jikirum Adjaluddin
*José Orbial

**100 m rintauinti**
*Nils Christiansen

**200 m rintauinti**
*Teofilo Yldefonso
*Jikirum Adjaluddin
*Arsad Alpad

### [[Yleisurheilu kesäolympialaisissa 1936|Yleisurheilu]]
**100 m**
*Antonio Salcedo
*Nemesio de Guzman
**200 m**
*Antonio Salcedo
*Nemesio de Guzman
**110 m aitajuoksu**
*Miguel White
**400 m aitajuoksu**
*Miguel White —  **Pronssia**
*Teodor Malasig
**Korkeushyppy**
*Simeon Toribio
**Pituushyppy**
*Nino Ramirez

## Lähteet
*Kesäolympialaisten 1936 virallinen raportti  
*Olympiamitalistitietokanta olympic.org:issa
Valemuisto

**Valemuisto** on muisto, joka voi kokemuksellisesti tuntua hyvinkin todelta mutta joka todellisuudessa on osittain virheellinen tai jopa kokonaan keksitty. Valemuistot voivat olla iloisia tai surullisia. Ilmiöstä, jossa informaatio ”saastuttaa” muiston, käytetään nimitystä interferenssi. Ongelma muodostuu siitä, ettei muistiin voi luottaa. Syyttömiäkin on tuomittu rikoksista valemuiston vuoksi. 

Valemuistosta käytetään toisinaan nimitystä **Mandela-ilmiö** (), kun väärä muistikuva on laajemmalla ihmisjoukolla. Nimityksen keksi paranormaalitutkija Fiona Broome, joka yhdistää sen rinnakkaistodellisuuteen. Ilmiö on nimetty eteläafrikkalaisen Nelson Mandelan mukaan, jonka moni virheellisesti muistaa menehtyneen 1980-luvulla, vaikka todellisuudessa hän kuoli vasta vuonna 2013. Mandela-ilmiöksi kutsutaan esimerkiksi tilannetta, jossa suuri määrä ihmisiä uskoo muistavansa asian, jota ei oikeasti tapahtunut.

## Valemuiston syntymekanismi
Mieleen tavalla tai toisella hautautunut muisto voi murtautua esiin nopeasti ja yllättävän tuoreen tuntuisena. Brittitutkijat Giuliana Mazzoni ja Irving Kirsch sekä yhdysvaltalainen Elizabeth Loftus esittivät vuonna 2001, että valemuistojen pesiytyminen mieleen vaatii kolmen ehdon toteutumista:

* Tarvitaan jonkinlainen aavistus, että jotain tärkeää on tapahtunut, mutta se on unohdettu tai torjuttu alitajuntaan. Aavistus saa ihmisen hakemaan apua.
* Tarvitaan uskottava auktoriteetti, joka tulkitsee oireita ja sanoo tietävänsä, mistä on kyse.
* Muistelijan on pidettävä auktoriteetin antamaa selitystä mahdollisena.

## Katso myös

* Valemuistosyndrooma
* Iatrogeneesi
* Valemuistelmat

## Lähteet

## Aiheesta muualla
* Näin helposti valemuiston voi istuttaa, kertoo muistin huippututkija (Vaatii kirjautumisen) Helsingin Sanomat 25.10.2015.
Interferenssi (psykologia)

**Interferenssi** on ilmiö, jossa informaatio vaikuttaa muistamiseen. Se voi olla joko proaktiivista tai retroaktiivista. Ilmiö liittyy valemuistoihin. 

## Proaktiivinen interferenssi
Proaktiivinen interferenssi tarkoittaa aikaisempien tietorakenteiden vaikuttamista muistamiseen.

Esimerkiksi eräässä tutkimuksessa koehenkilöitä pyydettiin odottamaan toimistohuoneessa tutkimuksen alkamista. Kun he olivat olleet puoli minuuttia yksin, heidät vietiin toiseen huoneeseen. Siellä heidän tulikin yllättäen mainita niin monta esinettä ”odotushuoneesta” kuin he vain pystyivät. Tutkijoiden odotusten mukaisesti tutkittavat muistivat toimistohuoneeseen tyypillisesti kuuluvia esineitä (mm. tuoli, pöytä), ja vastaavasti he eivät muistaneet esineitä, joita toimistohuoneissa on vain harvoin (mm. pääkallo, ilmoitustaulu). Tämän lisäksi osa koehenkilöistä kuvitteli huoneessa olleen kirjoja, joita tässä toimistohuoneessa ei hyllyistä huolimatta ollut. Toisin sanoen aikaisemmat tietorakenteet (tässä: toimistohuoneeseen kuuluvat esineet) vaikuttavat muistiin.

## Retroaktiivinen interferenssi
Retroaktiivisessa interferenssissä muisto vaikuttuu myöhemmistä tietorakenteista. Esimerkiksi henkilö nauttii sosiaalisesta tapahtumasta täysin rinnoin, mutta kun tuttu jälkikäteen moittii tilaisuutta ikävystyttäväksi ja teennäiseksi, muisto voi haalistua: ”Niin, olihan se nyt ihan tyhmää…”

Myös retrospektiivistä interferenssiä on tutkittu kokeellisesti. Eräässä tutkimuksessa kahteen ryhmään jaetut koehenkilöt katsoivat lyhyen elokuvan auto-onnettomuudesta. Toisen ryhmän jäseniä pyydettiin arvioimaan, kuinka nopeasti autot kulkivat, kun ne kolhaisivat toisiaan. Toista ryhmää pyydettiin puolestaan arvioimaan kuinka nopeasti autot kulkivat, kun ne murskautuivat toisiinsa. Kun kysymyksessä muutettiin vain yhtä sanaa, seurauksena oli yli 10 km/h nopeusero ryhmien välillä: kysymys rakensi aikaisempaa muistoa.
## Lähteet
Potomac

**Potomac** on joki Yhdysvaltojen itäosissa. Se on noin 616 kilometriä pitkä ja laskee Chesapeakenlahteen. Merkittäviä jokialueen kaupunkeja ovat muun muassa Alexandria Virginiassa ja Yhdysvaltojen pääkaupunki Washington DC.

## Lähteet

## Aiheesta muualla
Jonas Brothers: Living the Dream

**Jonas Brothers: Living the Dream** on TV-ohjelma, jonka esitys alkoi Yhdysvalloissa 16. toukokuuta 2008. Sarjan tarkoitus on seurata Jonas Brothers -yhtyeen When You Look Me in the Eyes -kiertuetta. Suomessa ohjelmaa esittää Disney Channel.
Mukana on mm. vapaa-ajan viettoa, keikan jälkijuhlat ja bändiin tutustumista.
Nancy Wilson

**Nancy Lamoureux Wilson** (s. 16. maaliskuuta 1954 San Francisco, Kalifornia, Yhdysvallat) on yhdysvaltalainen Heart-yhtyeen kitaristi, säveltäjä, sanoittaja ja laulaja. Nancy toimi päälaulajana muun muassa Heartin lauluissa ”Treat Me Well”, ”These Dreams”, ”Stranded”, ”There’s The Girl” ja ”Will You Be There (In The Morning)”.

27. heinäkuuta 1986 Wilson meni naimisiin Rolling Stone -lehden toimittajan Cameron Crowen kanssa, ja he saivat 23. tammikuuta 2000 kaksospojat William James Crowen ja Curtis Wilson Crowen.

## Aiheesta muualla
Sylvia Sidney

**Sylvia Sidney** (8. elokuuta 1910 Bronx, New York, Yhdysvallat – 1. heinäkuuta 1999 New York, Yhdysvallat) oli yhdysvaltalainen Golden Globe -palkittu näyttelijä.

## Ura
Sidney aloitti uransa 1920-luvun lopulla. Hänen suorituksensaan Broadway-näytelmissä *Gods of the Lightning* ja *Bad Girl* saivat hänelle sopimuksen elokuvayhtiö Paramountilta. Sidney oli tehnyt jo ensiesiintymisensä aiemmin elokuvissa, mutta hänen ensimmäinen roolinsa Paramountilla oli elokuvassa *[[Suurkaupungin kadut]]* (1930) Gary Cooperin vastanäyttelijänä. 1930-luvulla Sidney teki useita samanlaisia rooleja kärsivänä naisena. Tällaisia rooleja olivat muun muassa Alfred Hitchcockin elokuvassa *[[Sabotaasi (elokuva)|Sabotaasi]]* ja Fritz Langin *[[Kiihko (elokuva)|Kiihkossa]]*.

Sidneyn elokuvaura näytti olevan ohi 1940-luvun alussa, mutta hän palkkasi pr-henkilökseen Russell Birdwellin, jonka ansiosta Sidney pääsi takaisin Hollywoodiin. Sidneyn rooli elokuvassa *[[Blood on the Sun]]* (1945) ei kuitenkaan onnistunut virvoittamaan hänen uraansa. Sidney näytteli muutamissa elokuvissa 1940-luvun lopussa ja 1950-luvun alussa, mutta keskittyi pääasiassa esiintymään teatterissa. Seuraavien vuosikymmenien aikana Sidney näytteli paljon televisiossa ja sai myös Emmy-ehdokkuuden televisiosarjasta *[[The Defenders (vuoden 1961 televisiosarja)|The Defenders]]* vuonna 1973.

### Myöhempi elämä
Sidney palasi valkokankaalle vuoden 1972 elokuvassa *[[Summer Wishes, Winter Dreams]]*. Hän sai sivuosaroolistaan Oscar-, Bafta- ja Golden Globe -ehdokkuuden. Sidney näytteli jatkossa harvakseltaan valkokankaalla, mutta hänet nähtiin esimerkiksi elokuvissa *[[Kirous (vuoden 1978 elokuva)|Kirous]]* (1978), *[[Hammett – tehtävä Chinatownissa]]* (1982) ja *[[Beetlejuice]]* (1988). Vuoden 1985 televisioelokuvasta *[[Liian varhain]]* Sidney voitti Golden Globen parhaasta naissivuosasuorituksesta televisiotuotannossa. Lisäksi hän oli roolistaan Emmy-ehdokkaana.

## Lähteet

## Aiheesta muualla

* 
* 
* Sylvia Sidney Internet Broadway Databasessa
Kierrätyskeskus

**Kierrätyskeskus** on paikka, jossa harjoitetaan käyttökelpoisten tavaroiden ja materiaalien kierrätystä.

Kierrätyskeskukset ovat usein yksityisten yhdistysten, kuten työttömien yhdistysten tai työllisyyspolitiikkaa lähellä olevien, kuntien ja ely-keskusten tukea nauttivia.

Jotkut kierrätyskeskukset eivät ole yhdistysmuotoisia, mutta niillä on osakeyhtiöinä sosiaalisen yrityksen luonnetta.